**ΔΕΛΤΙΟ ΤΥΠΟΥ**

Σύμφωνα με την υπ. αρ. 21/19-04-2022 Πράξη του ΔΣ, το ΙΕΠ προχωρά στη διενέργεια πρόσκλησης για υποβολή εκπαιδευτικού υλικού από Φορείς για την υποστήριξη της εφαρμογής των «Εργαστηρίων Δεξιοτήτων» για το σχολικό έτος 2022-2023 σύμφωνα με την υπ. αρ. 94236/ΓΔ4/29-7-2021 (ΦΕΚ3567/4-8-2021) εγκύκλιο του ΥΠΑΙΘ.

Στο πλαίσιο αυτό το ΙΕΠ προσκαλεί ενδιαφερόμενους Φορείς, Οργανισμούς, Ακαδημαϊκά, Ερευνητικά και Επιστημονικά Ιδρύματα που σχετίζονται με το πεδίο της εκπαίδευσης, ενδεικτικά αναφέρονται,

* *Πανεπιστημιακά Ιδρύματα,*
* *Υπουργεία και οι εποπτευόμενοι φορείς τους, που αναπτύσσουν και υλοποιούν εκπαιδευτικά προγράμματα, υπηρεσίες προς τον πολίτη (π.χ. Ελληνική Αστυνομία, Πυροσβεστική Υπηρεσία, κ.ά.),*
* *Ινστιτούτα και ερευνητικά κέντρα (π.χ. Ινστιτούτο Παστέρ, Δημόκριτος, Γενική Γραμματεία Προστασίας του Πολίτη, Αστεροσκοπείο, ΙΓΜΕ),*
* *ΚΕ.ΠΕ.Α. ΚΕ.ΔΑ.Σ.Υ., ΠΕΚΕΣ, (υποβολή* ***ΜΟΝΟ*** *μέσω των Διευθύνσεων Εκπαίδευσης)*
* *Κυβερνητικοί ή μη κυβερνητικοί φορείς που δραστηριοποιούνται στο χώρο της εκπαίδευσης,*
* *Φορείς περιφερειακής ή τοπικής αυτοδιοίκησης,*
* *Οργανισμοί διεθνείς, κρατικοί και μη κρατικοί, που υλοποιούν εκπαιδευτικό έργο,*
* *Επιστημονικές ενώσεις και σύλλογοι, κοινωφελή ιδρύματα, μουσεία, αθλητικές ομοσπονδίες, νοσοκομεία και τα ερευνητικά τους κέντρα που δραστηριοποιούνται στην πρωτοβάθμια και προληπτική υγεία,*
* *Φορείς που έχουν συνάψει μνημόνιο συνεργασίας μέσω του Υ.ΠΑΙ.Θ. ή του Ι.Ε.Π.,*

**να υποβάλουν εκπαιδευτικό υλικό, για την υποστήριξη της εφαρμογής των Εργαστηρίων Δεξιοτήτων,** το οποίο θα ανταποκρίνεται στις Θεματικές Ενότητες και στους Κύκλους Δεξιοτήτων σύμφωνα με την υπ. αρ. 94236/ΓΔ4/29-7-2021 (ΦΕΚ3567/4-8-2021), **συνοδευόμενα από τις κατάλληλες μεθοδολογικές οδηγίες**.

* **Προθεσμία υποβολής: έως 30 Μαΐου 2022**
* **Πληροφορίες σχετικά με τα Εργαστήρια Δεξιοτήτων** <http://iep.edu.gr/el/skill_labs>
* **Πλατφόρμα υποβολής:** <https://iep.edu.gr/services/skill_labs/>